                                                                        Anexă la Proiectul de Hotărâre nr. 186/11015/20.09.2023


P R O T O C O L  DE  C O L A B O R A R E

În conformitate cu prevederile art. 8 lit. b) și lit. k) și ale art. 12 alin. (1) și alin. (2) lit. d) din O.G. nr. 21/2002 privind gospodărirea localităților urbane și rurale, ale art. 2 lit. a) și lit. b), art. 3 alin. (1) și a alin. ( 11), art. 4 alin. (2) și ale art. 19 alin. (1) din Legea Apelor nr. 107/1996, precum și ale art. 5 pct. 1, pct. 2, pct. 3, pct. 5 și pct. 10, art. 8 alin. (1) pct. 1, pct. 3, pct. 7 și pct. 32 și ale art. 8 alin. (2) din H.G. nr. 1176/2005 privind aprobarea Statutului de organizare și funcționare a Administrației Naționale Apele Române;
Având în vedere solicitarea nr. 50137/27.09.2022 a Municipiului Brad, înregistrată la sediul A.B.A. Crișuri sub nr. 15050/29.09.2022 privind lucrările de decolmatare și amenajare pe cursurile de apă Valea Luncoiu și Valea Ruda din municipiul Brad, județul Hunedoara;
Ținând cont de Hotărârea Consiliului Local al Municipiului Brad nr.________/2023  privind aprobarea încheierii unui protocol de colaborare de către Municipiul Brad cu Administrația Bazinală de Apă Crișuri Oradea pentru executarea unor lucrări de decolmatare și amenajare pe cursurile de apă Valea Luncoiu și Valea Ruda, pe teritoriul municipiului Brad, județul Hunedoara,
 	s-a convenit încheierea prezentului protocol între:

PĂRȚI:
ADMINISTRAȚIA BAZINALĂ DE APĂ CRIȘURI, cu sediul în municipiul Oradea, strada Ioan Bogdan, nr. 35, județul Bihor, CUI: RO23782674, reprezentată legal prin Director – Sandor PASZTOR
și
	MUNICIPIUL BRAD, reprezentat prin Primar, Florin Cazacu, cu sediul în municipiul Brad, strada Independenței, nr. 2, județul Hunedoara, tel. 254612665, fax.254612699, cod fiscal  4374962. 

CAPITOLUL I. OBIECTUL PROTOCOLULUI

Art. 1. - Obiectul prezentului protocol îl constituie executarea lucrărilor de decolmatare și amenajare pe cursurile de apă Valea Luncoiu și Valea Ruda  de pe teritoriul municipiului Brad, județul Hunedoara, lucrări care sunt cuprinse în P.G.A. pe anul 2023, urmând a fi realizate în funcție de condițiile meteorologice și disponibilitatea utilajului terasier.

CAPITOLUL II. DURATA PROTOCOLULUI

Art. 2. – Prezentul Protocol de colaborare are perioadă de valabilitate anul 2023.

CAPITOLUL III. OBLIGAȚIILE PĂRȚILOR

Art. 3. - Administrația Bazinală de Apă Crișuri se angajează să asigure:
                a.) - execuția lucrărilor prevăzute la art. 1; 
                b.) – utilajele necesare efectuării lucrărilor prevăzute la art. 1;
                c.) -  asistență tehnică de specialitate;
                d.) – transportul deservenților și a carburantului pe perioada execuției lucrărilor;
                e.) – transportul utilajelor la și de la obiectivele menționate la art. 1;
                f.) – documentația tehnică pentru execuție.
Art. 4. - Municipiul Brad se angajează să asigure:
                a.) -  carburantul necesar execuției lucrărilor prevăzute la art. 1;
b.) - parcarea și paza utilajelor pe timpul întreruperii și până la reluarea programului de lucru;
                c.) – acordul riveranilor privind accesul utilajului la cursul de apă;
                d.) – transportul materialului rezultat din excavații și depozitarea acestuia;
                e.) – persoană responsabilă cu urmărirea executării lucrărilor.
Art. 5. - Obligații comune:
                 a.) – respectarea documentației tehnice care stă la baza execuției lucrărilor;
                 b.) – respectarea dispozițiilor de lucru ale șefului de formație și ale șefului de sistem hidrotehnic, responsabili pentru buna execuție a lucrărilor.

CAPITOLUL IV. DISPOZIŢII FINALE

Art. 6. - Limba care guvernează prezentul protocol este limba română.
Art. 7. - Eventualele litigii care s-ar putea ivi în legătură cu prezentul protocol vor fi soluționate pe cale amiabilă, iar dacă acest lucru nu este posibil, se va apela la instanța de judecată competentă.

Prezentul protocol de colaborare s-a încheiat astăzi, _____________________, la sediul ___________________________________________, în 2 (două) exemplare originale, câte unul pentru fiecare parte.

                                                                                                                           Vizat
                                                                                                             Șef Serviciu Buget, Finanțe, 
                                                                                                      Contabilitate, Taxe și Impozite Locale 
                                                                                                            Gabriela – Octavia PETREAN



                                                                                                        Compartimentul Protecția Mediului
                                                                                                             Eugen- Raimund PALIEVICI



                                                                                                                                  Avizat
                                                                                                                      Copartimenul Juridic  
                                                                                                            c.j. Mariana – Simona HĂRĂGUȘ 




INIȚIATOR
Primar,
Florin CAZACU
